CELEX: 32017D1504
Language: ro
Date: 2017-08-24 00:00:00
Title: Decizia (PESC) 2017/1504 a Consiliului din 24 august 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

26.8.2017   
            
            
               RO
            
            
               Jurnalul Oficial al Uniunii Europene
            
            
               L 221/22
            
         DECIZIA (PESC) 2017/1504 A CONSILIULUI
   din 24 august 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 27 mai 2016, Consiliul a adoptat Decizia (PESC) 2016/849 (1) privind măsuri restrictive împotriva Republicii Populare Democrate Coreene (RPDC), care a abrogat Decizia 2013/183/PESC și, printre altele, a pus în aplicare rezoluțiile Consiliului de Securitate al Organizației Națiunilor Unite (CSONU) 1718 (2006), 1874 (2009), 2087 (2013), 2094 (2013) și 2270 (2016).
            
         
               (2)
            
            
               La 5 august 2017, CSONU a adoptat Rezoluția 2371 (2017) care prevede noi măsuri împotriva RPDC, inclusiv desemnarea unor persoane și entități cărora li se aplică măsura înghețării activelor, inclusiv Foreign Trade Bank și Korean National Insurance Company (KNIC).
            
         
               (3)
            
            
               Punctul 26 din RCSONU 2371 (2017) prevede o derogare specifică de la dispozițiile unei înghețări a activelor pentru tranzacțiile financiare cu Foreign Trade Bank sau KNIC în anumite circumstanțe.
            
         
               (4)
            
            
               La 10 august 2017, Consiliul a adoptat Decizia de punere în aplicare (PESC) 2017/1459 (2), adăugând Foreign Trade Bank și KNIC în anexa I la Decizia (PESC) 2016/849. Derogările prevăzute la punctul 26 din RCSONU 2371 (2017) ar trebui și ele să se pună în aplicare.
            
         
               (5)
            
            
               Rubrica pentru KNIC ar trebui eliminată din anexa II la Decizia (PESC) 2016/849, având în vedere că acum aceasta este desemnată în anexa I.
            
         
               (6)
            
            
               Este necesară continuarea acțiunilor Uniunii în vederea punerii în aplicare a măsurilor prevăzute în prezenta decizie.
            
         
               (7)
            
            
               Prin urmare, Decizia (PESC) 2016/849 ar trebui modificată în consecință,
            
         ADOPTĂ PREZENTA DECIZIE:
   Articolul 1
   Decizia (PESC) 2016/849 se modifică după cum urmează:
   
               1.
            
            
               La articolul 27, alineatul (7) se înlocuiește cu următorul text:
               „(7)   Interdicția prevăzută la alineatul (1) litera (a) și la alineatul (2) nu se aplică:
               
                           (a)
                        
                        
                           în cazul în care Comitetul de sancțiuni stabilește, de la caz la caz, că este necesară o derogare pentru a facilita activitatea organizațiilor internaționale și neguvernamentale care desfășoară activități de asistență și ajutor în RPDC în beneficiul populației civile;
                        
                     
                           (b)
                        
                        
                           în ceea ce privește tranzacțiile financiare cu Foreign Trade Bank sau cu Korean National Insurance Company (KNIC), dacă aceste tranzacții sunt destinate exclusiv activităților misiunilor diplomatice în RPDC sau activităților umanitare desfășurate de Organizația Națiunilor Unite sau în coordonare cu aceasta.”
                        
                     
         
               2.
            
            
               Articolul 36a se înlocuiește cu următorul text:
               „Articolul 36a
               Prin derogare de la măsurile impuse prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) și 2371 (2017), cu condiția ca Comitetul de sancțiuni să fi stabilit că este necesară o derogare pentru a facilita activitatea organizațiilor internaționale și neguvernamentale care desfășoară activități de asistență și ajutor în RPDC în beneficiul populației civile din RPDC, autoritatea competentă a unui stat membru acordă autorizația necesară.”
            
         
               3.
            
            
               Anexa II la Decizia (PESC) 2016/849 se modifică astfel cum se prevede în anexa la prezenta decizie.
            
         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 24 august 2017.
      
         
            Pentru Consiliu
         
         
            Președintele
         
         M. MAASIKAS
      
   
   
      (1)  Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (JO L 141, 28.5.2016, p. 79).
   
      (2)  Decizia de punere în aplicare (PESC) 2017/1459 a Consiliului din 10 august 2017 privind punerea în aplicare a Deciziei (PESC) 2016/849 privind măsuri restrictive împotriva Republicii Populare Democrate Coreene (JO L 208, 11.8.2017, p. 38).
   
      ANEXĂ
      Următoarea rubrică se elimină din secțiunea II partea B (Entități) din anexa II la Decizia (PESC) 2016/849:
      
         
                     „3
                  
                  
                     Korea National Insurance Corporation (KNIC) și sucursalele sale
                  
                  
                     Korea Foreign Insurance Company
                  
                  
                     Haebangsan-dong, Central District, Phenian, RPDC
                     Rahlstedter Strasse 83 a, 22149 Hamburg.
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     3.7.2015
                  
                  
                     Korea National Insurance Corporation (KNIC), întreprindere aflată în proprietatea statului și controlată de acesta, generează venituri valutare substanțiale care ar putea contribui la programele RPDC din domeniul nuclear sau legate de rachete balistice sau alte programe legate de arme de distrugere în masă.
                     În plus, sediul central al KNIC de la Phenian are legătură cu Biroul 39 al Partidului Muncitorilor din Coreea, entitate desemnată.”